**Hedworth Meux** (født 5. juli 1856 i London, død 20. september 1929 i Hampshire i England), som opprinnelig het **Hedworth Lambton**, var en britisk marineoffiser kjent for å bringe varer og utstyr til de britiske styrkene under beleiringen av Ladysmith.

Liv og virke
------------

### Bakgrunn

Hedworth Meux var sønn av George Lambton, 2nd Earl of Durham og hans hustru Beatrix Frances Hamilton (datter av James Hamilton, 1st Duke of Abercorn). Hedworth Lambton fikk sin utdannelse ved Cheam School før han begynte som kadett i 1870 ombord på HMS Britannia.

### Militær

I løpet av de neste 20 årene ble han stadig forfremmet og han fikk mye erfaring fra Øst-India og Middelhavet. Meux var stasjonert langs den egyptiske kysten på tidspunktet for bombingen av Alexandria. Meux var en nær venn av den daværende prinsen av Wales, senere Edward VII. I 1897 ledet han en av de største krigsskipene på den tiden, HMS Poweful, på en reise til Kina. På hjemturen til Storbritannia i 1899 ble Meux beordret til byen Durban i Sør-Afrika på et viktig tidspunkt under den andre boerkrig som begynte i 1898. Meux stoppet også ved Mauritius, og på eget initiativ plukket han opp en hel bataljon soldater som var utstasjonert der.

I april 1910 giftet Meux seg med enken etter Henry Cadogan kort tid etter at han kom tilbake til England fra hans reise til Kina, og kun noen få måneder senere arvet han en betydelig formue da Lady Meux døde. I 1911 endret Meux sitt etternavn ved kongelig konsesjon. Da første verdenskrig brøt ut ble Meux tildelt ansvaret for kommunikasjon over Den engelske kanal, herunder transport fra de britiske styrkene som krysset kanalen på deres vei til Frankrike.

Hedworth Meux holdt noen taler i parlamentet på vegne av den britiske marinen, men han var egentlig ikke interessert i noen form for parlamentarisk arbeid og han pensjonerte seg ved det parlamentariske valget som ble avholdt i desember 1918. 

Da Meux pensjonerte seg fra marinen fikk han mer tid til sin langvarige interesse for hester og hesteløp. I et kvart århundre hadde han avlet frem sine egne hester. Meux døde i september 1929 på Danebury, en eiendom han hadde kjøpt, og som ligger i Hampshire. Hans lange maritime tjeneste for Storbritannia gjorde ham til en kjent skikkelse i hjemlandet. Meux ble regnet som en meget dyktig sjøoffiser med en sterk og selvstendig karakter, men på ingen måte en typisk sjøoffiser.

Referanser
----------

1. 1 2   Dreadnought Project, Dreadnought Project page Hedworth\_Meux[Hentet fra Wikidata]
2. 1 2   Genealogics, genealogics.org person ID I00019853, oppført som Sir Hedworth Meux-Lambton[Hentet fra Wikidata]
3. 1 2   The Peerage, oppført som Admiral Hon. Sir Hedworth Meux, The Peerage person ID p2748.htm#i27471, besøkt 9. oktober 2017[Hentet fra Wikidata]
4. ↑   The Peerage person ID p2748.htm#i27471, besøkt 7. august 2020[Hentet fra Wikidata]
5. ↑   The Peerage[Hentet fra Wikidata]

Litteratur
----------

* Heathcote, Tony (2002). *The British Admirals of the Fleet 1734–1995*. Pen & Sword Ltd. ISBN 0-85052-835-6.

Eksterne lenker
---------------

* (en) Hedworth Meux – kategori av bilder, video eller lyd på Commons Rediger på Wikidata

* (en) Hedworth Meux – galleri av bilder, video eller lyd på Commons Rediger på Wikidata
* (en) Hedworth Meux hos Hansards parlamentsdebatter Rediger på Wikidata

* (en) Hedworth Meux hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** VIAF **·** ISNI **·** BNF **·** BNF (data)
 |

Portal: Første verdenskrig